Diari Oficial de la Generalitat Valenciana


Sumari del DOGV 6494, del 04-04-2011 (2011/3816)

Informació pública de l'inici de procediment de concurs de la gestió indirecta del programa d'actuació integrada corresponent del macrosector-IV, del Pla General d'Ordenació Urbana de Sagunt.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/3816


Data del document
:   29-03-2011

Organisme emissor
:   Desarrollo Urbanistico Mare Nostrum, SLU

Tipus de document
:   Anunci

Descriptors 

:   * Sagunt
    * empresa privada
    * pla d'urbanisme

Informació pública de l'inici de procediment de concurs de la gestió indirecta del programa d'actuació integrada corresponent del macrosector-IV, del Pla General d'Ordenació Urbana de Sagunt. [2011/3816]  
La mercantil Desarrollo Urbanístico Mare Nostrum, SLU, amb CIF B48590824, i domicili a estos efectes a l'avinguda dels Esports, número 21, d'Alzira (València), formularà una proposta de programa d'actuació integrada que té com a objecte la urbanització dels terrenys que integren el denominat Macrosector-IV de Sagunt. Tot això a la vista de l'inici del procediment de concurs de la gestió indirecta del programa d'actuació integrada corresponent del Macrosector-IV, del Pla General d'Ordenació Urbana de Sagunt, aprovat junt amb les bases particulars d'este, en la sessió ordinària celebrada el dia 27 de maig de 2010 (DOCV núm. 6312, de 16 de juliol de 2010, i en el núm. 6390, de 4 de novembre de 2010, respectivament), i a l'empara del que preveu l'article 133 de la Llei 16/2005, de 30 de desembre, Urbanística Valenciana.  
L'alternativa tècnica del programa està integrada bàsicament per memòria alternativa tècnica, inventari preliminar de construccions, plantacions i instal·lacions existents, pla parcial, estudi d'integració paisatgística, estudi acústic, estudi de mobilitat, accessibilitat i trànsit, estudi de viabilitat econòmica i projecte d'urbanització.  
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana, se sotmet a informació pública l'esmentada documentació pel termini d'un mes; i es fa constar que, en data 5 d'abril de 2011, quedarà protocol·litzada per mitjà d'una acta autoritzada per la notària Amparo Mundi Sancho, amb domicili a l'avinguda Nou d'Octubre, número 82, 46311 Sagunt, amb horari d'atenció al públic de 09.00 a 14.00 hores de dilluns a divendres i de 16.30 a 18.30 hores els dimarts i dijous a la vesprada, dipositant-se una còpia de la documentació a l'Ajuntament de Sagunt. Durant l'indicat termini d'un mes podrà consultar-se tota la documentació, tant a l'Ajuntament esmentat com a la notaria abans indicada en què quede protocol·litzada, on així mateix es podrà obtindre una còpia de l'acta de protocol·lització, així com formular les al·legacions oportunes.  
El present anunci es publica igualment perquè servisca d'anunci als afectats desconeguts, o aquells l'adreça dels quals no constara, o constara erròniament al Registre Cadastral de conformitat i als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, havent de tindre el present anunci la consideració d'edicte.  
  
Alzira, 29 de març de 2011.- L'apoderat: Javier Marchesi Alcober.